
ŠAKIŲ RAJONO SAVIVALDYBĖS  TARYBA

SPRENDIMAS

DĖL GERDŽIŪNŲ PETRO DUMČIAUS PAGRINDINĖS MOKYKLOS VIDAUS STRUKTŪROS PERTVARKYMO
 

2009 m. gegužės 28 d. Nr. T-206
Šakiai

 

                    Savivaldybės taryba, vadovaudamasi Lietuvos Respublikos vietos savivaldos  įstatymo (Žin., 1994, Nr.55-1049; 2008, Nr. 113-4290) 16  str. 4 d., Vyriausybės  2004 m. birželio 14 d. nutarimu Nr. 745 (Žin., 2004, Nr. 95-3509) patvirtintų Mokyklų, vykdančių formaliojo švietimo programos, tinklo kūrimo taisyklių 29 p. ir atsižvelgdama į Gerdžiūnų Petro Dumčiaus pagrindinės mokyklos direktoriaus 2009 m. gegužės 8 d. prašymą  Nr. 01-15-51,  n u s p r e n d ž i a:

                            1. Pertvarkyti Gerdžiūnų Petro Dumčiaus pagrindinės mokyklos vidaus struktūrą, nuo 2009 metų birželio 22 d., pasibaigus 2008/2009 mokslo metų ugdymo procesui, nevykdant Gerdžiūnų Petro Dumčiaus pagrindinėje mokykloje pagrindinio ugdymo programos antrosios pakopos (9-10 klasės). 

                            2. Vykdyti nuo 2009/2010 mokslo metų Gerdžiūnų Petro Dumčiaus pagrindinėje mokykloje ugdymo procesą pagal pagrindinio ugdymo programos pirmąją pakopą (1-8 klasės).

    3.  Įpareigoti Gerdžiūnų Petro Dumčiaus pagrindinės mokyklos direktorę  Aldoną Sadlauskienę:



 3.1. ne vėliau kaip prieš tris mėnesius iki mokyklos vidaus struktūros  pertvarkymo apie tai raštu pranešti kiekvienam Gerdžiūnų Petro Dumčiaus pagrindinės mokyklos 8-9 klasių mokiniui ir jo tėvams (globėjams, rūpintojams);



 3.2. įspėti atleidžiamus darbuotojus ir su jais atsiskaityti įstatymų nustatyta tvarka.



 Meras                                                                                             
Juozas Bertašius

